Fred Kaas
Päästeameti Lääne päästekekus
fred.kaas@rescue.ee	12.05.2025 nr 17/9570/2024-2	
Käbi tn 2 tuleohutusmeetmed	
„Pärnu Linnavalitsus edastas Päästeameti Lääne päästekekusele 17.10.2024 järelepärimise nr 8-17/9570 seoses võimaliku tuletõkkeseina (EI60 tarind) rajamisega Käbi tn 2, Raja tn 8 ja Raja tn 6a kinnistute piirile. Tuletõkkeseina planeeritav kõrgus oli 3 meetrit. 

Päästeamet kinnitas 25.10.2024 vastuskirjas, et eelkirjeldatud tuletõkkeseina rajamisel ei pea Raja tn 6a kinnistu omanik rakendama Käbi tn 2 saunahoone tõttu täiendavaid tule levikut piiravaid abinõusid.
Soovime täpsustavalt Päästeameti seisukohti järgmistele küsimustele:
1. Milline on eelviidatud tuletõkkeseina minimaalselt nõutav kõrgus, mille puhul ei pea Raja tn 6a kinnistu omanik rakendama Käbi tn 2 saunahoone tõttu täiendavaid tule levikut piiravaid abinõusid, kui ta soovib meie varasemas päringus viidatud potentsiaalsele ehitusalale (kaugus kinnistu piirist 4 meetrit) rajada tulevikus hoone? 
Seega palume selgitust, milline oleks antud tuletõkkeseina minimaalselt nõutav kõrgus?
2. Kas minimaalselt nõutav kõrguks muutuks, kui tuletõkkesein ehitatakse alternatiivselt ümber Käbi tn 2 saunahoone, nii nagu on näidatud manuses oleval joonisel (lisa 5)? Kui jah, siis kui palju selle alternatiivse lahenduse puhul seina kõrgus väheneks või suureneks? 
3. Kas Raja tn 6 omanik ei pea rakendama täiendavaid tule levikut piiravaid abinõusid, kui kogu hoonesse paigaldada automaatne tulekustutussüsteem, millega kaitstakse hoonet nii seest kui ka väljast 60 minuti jooksul. Antud süsteem paigaldatakse vastavalt standardile EVS-EN 16925:2018 nõuetele.
Selleks, et kaitsta hoone fassaadi väljast, paigaldatakse räästakasti sprinklerpead, mis hakkavad
jahutama välisseina konstruktsioone kui ka räästakasti. Täiendavalt paigaldatakse lisa pead ka
akendele, mis jäävad 8m tuleohutuskujasse. Lisa sprinklerpead, mis paigaldatakse akende kaitseks on mõeldud selleks, et nendega hakatakse jahutama aknaid nii seest kui väljast, et tulekahju ei saaks levida nii hoonest sisse kui ka hoonest välja ning samuti varustatakse ka terve hoone sprinklersüsteemiga

Lugupidamisega
(allkirjastatud digitaalselt)

Peep Sakk
Ehitusjärelevalve teenistus ehituslubade spetsialist

Lisa(d):  	1.tuleseina joonis
2.asendiplaan
3.vaated naaberkinnistute poolt
4. lõiked
5. alternatiivne tuletõkkesein